Document ID: 32007D0376

32007D0376
L 141/67
SLUŽBENI LIST EUROPSKE UNIJE
15.02.2007.
ODLUKA VIJEĆA
od 15. veljače 2007.
o potpisivanju i privremenoj primjeni Drugog dodatnog protokola uz Sporazum o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Bugarske i Rumunjske Europskoj uniji
(2007/376/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njezin članak 57. stavak 2., članak 71., članak 80. stavak 2., članak 133. stavak 1., članak 133. stavak 5. i članak 181. u vezi s člankom 300. stavkom 2. prvim podstavkom prvom rečenicom Ugovora,
uzimajući u obzir Akt o pristupanju iz 2005. godine (1), a posebno njegov članak 6. stavak 2.,
uzimajući u obzir prijedlog Komisije,
budući da:
(1)
Vijeće je 23. listopada 2006. ovlastilo Komisiju da u ime Europske zajednice i njezinih država članica pregovara s Meksikom o Drugom dodatnom protokolu uz Sporazum o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane (2), kako bi se uzelo u obzir pristupanje Republike Bugarske i Rumunjske Europskoj uniji.
(2)
Ti su pregovori zaključeni na zadovoljavajući način.
(3)
Tekstom Drugog dodatnog protokola predviđena je privremena primjena Protokola prije njegova stupanja na snagu.
(4)
Podložno njegovom sklapanju na kasniji datum, Drugi dodatni protokol trebalo bi potpisati u ime Zajednice i država članica,
ODLUČILO JE:
Članak 1.
Ovim se ovlašćuje predsjednik Vijeća da odredi osobu(-e) koja(-e) će biti ovlaštena(-e) potpisati u ime Zajednice Drugi dodatni protokol uz Sporazum o gospodarskom partnerstvu, političkom usklađivanju i suradnji između Europske zajednice i njezinih država članica, s jedne strane, i Sjedinjenih Meksičkih Država, s druge strane, kako bi se uzelo u obzir pristupanje Republike Bugarske i Rumunjske Europskoj uniji.
Tekst Drugog dodatnog protokola priložen je ovoj Odluci.
Članak 2.
Europska zajednica i njezine države članice privremeno primjenjuju uvjete Drugog dodatnog protokola od datuma njegova potpisivanja, podložno njegovom sklapanju na kasniji datum.
Sastavljeno u Bruxellesu 15. veljače 2007.

Labels: 18
15
5